CELEX: 62012TN0193
Language: sl
Date: 2012-05-08 00:00:00
Title: Zadeva T-193/12: Tožba, vložena 8. maja 2012 – MIP Metro proti UUNT – Holsten-Brauerei (H)

30.6.2012   
            
            
               SL
            
            
               Uradni list Evropske unije
            
            
               C 194/26
            
         Tožba, vložena 8. maja 2012 – MIP Metro proti UUNT – Holsten-Brauerei (H)
   (Zadeva T-193/12)
   2012/C 194/44
   Jezik, v katerem je bila tožba vložena: nemščina
   
      Stranke
   
   
      Tožeča stranka: MIP Metro Group Intellectual Property GmbH & Co. KG (Düsseldorf, Nemčija) (zastopnika: J.-C. Plate in R. Kaase, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Holsten-Brauerei AG (Hamburg, Nemčija)
   
      Predlogi
   
   Predlogi tožeče stranke,
   
               —
            
            
               odločba prvega odbora za pritožbe Urada za usklajevanje na notranjem trgu (znamke in modeli) z dne 23. februarja 2012 v zadevi R 2340/2010-1 naj se razveljavi v delu, v katerem je ugodeno ugovoru zoper razširitev varstva mednarodne registracije (IR) št. 984 017, zaradi kršitve člena 8(1)(b) Uredbe o blagovni znamki Skupnosti (ES) št. 40/94;
            
         
               —
            
            
               toženi stranki naj se naloži plačilo stroškov postopka, vključno s stroški postopka s pritožbo.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka.
   
      Zadevna znamka Skupnosti: mednarodna registracija figurativne znamke z učinkom v Evropski uniji, ki predstavlja ščit s črko „H“, za proizvode iz razreda 32 - št. 984 017.
   
      Imetnik znamke ali znaka, navajanega v postopku z ugovorom: Holsten-Brauerei AG.
   
      Navajana znamka ali znak: Nemška figurativna znamka, ki predstavlja jezdeca na konju s ščitom, na katerem je črka „H“, za proizvode iz razreda 32.
   
      Odločba oddelka za ugovore: ugoditev ugovoru.
   
      Odločba odbora za pritožbe: zavrnitev pritožbe.
   
      Navajani tožbeni razlogi: kršitev člena 8(1)(b) Uredbe št. 207/2009.